
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 420 

19 Ιουνίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 2,970 
στρεμ. στη θέση «Αη-λιάς» της περιφέρειας Κοινό¬ 
τητας Μεγαπλατάνου του Νομού Φθιώτιδας. ·*/... 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Μπαλί Κοινό¬ 
τητας Μελιδονίου Νομού Ρεθύμνης. 2 

Έγκριση τοπικού ρυμοτομικού σχεδίου στην εκτός 
σχεδίου περιοχή της Κοινότητας Π. Πεντέλης (Ν. 
Αττικής) για τον καθορισμό χώρου ανέγερσης του 
Γεωδυναμικού Ινστιτούτου του Εθνικού Αστεροσκο¬ 
πείου Αθηνών και καθορισμός όρων και περιορι¬ 
σμών δόμησης αυτού. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1525 (1) 

Κήρυξη ως αναδασωτέας έκτασης εμβαδού 2,970 στρεμ. 
στη θέση «Αη-λιάς» της περιφέρειας Κοινότητας Με¬ 
γαπλατάνου του Νομού Φθιώτιδας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

1. Τις διατάξεις των Ν. 2218/94 και 2240/94 «Περί Νο- 
μαρχ. Αυτοδ/σης». 

3. Τις διατάξεις του Ν. 998/79 «περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα: 
α) Του άρθρου 41 παρ. 1. 
β) Του άρθρου 38 παρ. 1. 


4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Τις διατάξεις του άρθρου 29 του Ν. 2081/1992. 

6. Την αριθ. 1157/29.5.95 πρόταση του Δασαρχείου 
Αταλάντης από την οποία προκύπτει άτι η έκταση που 
αναφέρεται στο θέμα είχε κατά το χρόνο της αποψιλώ- 
σεώς της που έγινε από παράνομη εκχέρσωση το 1995 
από τον θωμά Κωνσταντόπουλο, κάτοικο Μεγαπλατάνου, 
δασικό χαρακτήρα, κατά την έννοια του άρθρου 3 παρ. 2 
Ν. 998/79 και ως εκ τούτου επιβάλλεται π κήρυξή της ως 
αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνιτή αναγέννηση, της δασικής βλά¬ 
στησης που καταστράφηκε από παράνομη εκχέρσωση το 
έτος 1995, την δημόσια δασική έκταση εμβαδού δύο 
στρεμμάτων και εννιακοοίων εβδομήντα τετρ. μέτρων (ή 
2,970 στρ.) που βρίσκεται στη θέση «Αη-λιάς» περιφέ¬ 
ρειας Κοινότητας Μεγαπλατάνου του Νομού Φθιώτιδας, 
προσδιορίζεται από τα στοιχεία (Α Β Γ Δ Ε Ζ Η Α), όπως 
φαίνονται στο συνημμένο διάγραμμα, το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με χέρσα έκταση και πέραν αυτής με 
έκταση κατεχόμενη από I. Αγγέλου. 

Δυτικά: Με έκταση κατεχόμενη από Κωνσταντόπουλο 
θωμά (ΒΓ) και χέρσα έκταση (ΔΕ). 

Βόρεια: Με χέρσα έκταση και δημόσιες δασικές εκτά¬ 
σεις. 

Νότια: Με χέρσα έκταση (ΓΔ) και έκταση κατεχόμενη 
από θωμά Κωνσταντόπουλο. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώς της στην Εφημερίδα της Κυβερνήσεως (άρθρ. 37 Ν. 
3200/55). 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Λαμία, 6 Ιουνίου 1995 

Ο Περιφερειακός Δ/ντής 
ΓΕΩΡΓΙΟΣ ΜΠΡΕΓΙΑΝΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ- Τ.Π. 2871 (2) 

Τροποποίηση του ρυμοτομικού σχεδίου ΜπαλΙ Κοινότη¬ 
τας ΜελιδονΙου Νομού Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1) Τις δ ιατάξεις του Ν. Δ, της 17 Ιουλίου 1923 όπως με¬ 
ταγενέστερο τροποποιήθηκαν και συμπληρώθηκαν και ει¬ 
δικότερα τα άρθρα 3 και 70 αυτού. 

2) Τις διατάξεις του υπ' αριθ. 183/86 Π.Δ. (ΦΕΚ 70/Δ) 
και ειδικότερα το άρθρο 1 παρ. 1 αυτού. 

3) Την 32/94 απόφαση του κοινοτικού συμβουλίου Με- 
λιδονίου με την οποία προτείνει να τροποποιηθεί το ρυμο¬ 
τομικό σχέδιο ΜπαλΙ ως προς το δρόμο που διέρχεται από 
το Δημοτικό Σχολείο με μετατόπιση του ενός άκρου του 
κατά 4 μέτρα βορειότερα ώστε να ταυτιστεί το σχέδιο με 
την υφιστάμενη κατάσταση. 

4) Την από 26.9.94 εισήγηση του ΤΠ-ΠΕ με την οποία 
προτείνεται να γίνει δεκτό το αίτημα του κ.σ. Μελιδο- 
νίου. 


5) Την από 27.9.94 γνωμοδότηση του ΣΧΟΠ Ν. Ρεθύ¬ 
μνης (πρακτικό 11 /94, πράξη 1η) με την οποία το συμβού¬ 
λιο ομόφωνα αποδέχεται την απόφαση του κοινοτικού 
Συμβουλίου, αποφασίζουμε: 

Εγκρίνουμε την τροποποίηση του ρυμοτομικού σχεδίου 
ΜπαλΙ κοινότητας ΜελιδονΙου στη θέση του Δημοτικού 
Σχολείου και συγκεκριμένα μετατοπίζουμε το δρόμο κατά 
4 μέτρα βορειότερα το ανατολικό του άκρο ενώ το δυτικό 
παραμένει στη γωνία του Σχολείου. Η τροποποίηση είναι 
αναγκαία για να απεικονιστεί σωστά στο ρυμοτομικό η 
πραγματική κατάσταση και απεικονίζεται στο συνημμένο 
απόσπασμα ρυμοτομικού σχεδίου κλίμακας 1:1.000. 

Η απόφαση ισχύει από τη δημοσίευσή της στην Εφημε¬ 
ρίδα της Κυβερνήσεως. 

Από τις διατάξεις της απόφασης δεν προκύπτει δαπάνη 
σε βάρος του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 24 ΜαΤου 1995 

Ο Νομάρχης 
ΕΜΜΑΝ. ΛΙΤΙΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΠΣ (ΤΕΥΧΟΣ ΤΕΤΑΡΤΟ) 


Αριθ. 67363/3746 (3) 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή της Κοινότητας Π. Πεντέλης {Ν. Αττικής) 
για τον καθορισμό χώρου ανέγερσης του Γεωδυναμι- 
κού Ινστιτούτου του Εθνικού Αστεροσκοπείου Αθηνών 
και καθορισμός όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 1337/I983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με 
την παρ. 13 του άρθρου 8 του Ν. 1512/1985 «Τροποποί¬ 
ηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» 
(Α' 4) και με την παρ. 1 του άρθρου 29 του Ν. 2224/1994 
«Ρύθμιση θεμάτων εργασίας, συνδικαλιστικών δικαιωμά¬ 
των, υγιεινής και ασφάλειας των εργαζομένων και οργά¬ 
νωσης Υπουργείου Εργασίας και των εποπτευομένων από 
αυτό Νομικών Προσώπων και άλλες διατάξεις» (Α' 112). 

2. Τις διατάξεις των άρθρων 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α' 210), όπως 
τροποποιήθηκαν με το άρθρο 13 (παρ, 1, 2 και 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΧΚΕ) και άλλες σχετικές διατάξεις» 
(Α' 141) και το άρθρο 1 (παρ. 3, 4) του Ν. 1772/1988 
«Τροποποίηση διατάξεων» του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α'137) όπως 
αυτό προστέθηκε με το άρθρο 27 του Ν. 2081/1992 
(Α' 154). 

4. Το 56/23.5.1995 υπηρεσιακό σημείωμα της Δ/νσης 
Πολεοδομικού Σχεδιασμού, τμήμα Παραδοσιακών Οικι¬ 


σμών. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου ΟΤΑ, αποφα¬ 
σίζουμε: 

1. Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή της Κοινότη¬ 
τας Π. Πεντέλης (Ν. Αττικής) και ειδικότερα εντός των 
ορίων της ζώνης Γ προστασίας του όρους Πεντέλη, όπως 
τα όρια της ζώνης καθορίστηκαν με τις διατάξεις του από 
26.8.1988 Π. Δ/γματος (Δ' 755) και όπως η περιοχή φαί¬ 
νεται με στοχεία Α Β Γ Δ Ε Α στο σχετικό πρωτότυπο διά¬ 
γραμμα σε κλίμακα 1:1.000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 67363/1995 πράξη του και που αντίτυπά του σε 
φωτοσμίκρυνση δημοσιεύεται με την παρούσα από¬ 
φαση. 

2. Οι όροι και περιορισμοί δόμησης του παραπάνω χώ¬ 
ρου ορίζονται ως εξής: 

-Μέγιστο ποσοστό κάλυψης: δέκα τοις εκατό (10%) 
της επιφάνειας του. 

- Συντελεστής δόμησης: δύο δέκατα (0,2). 

- Μέγιστο επιτρεπόμενο ύψος των κτιρίων Δώδεκα 
(12} μέτρα. 

- Ελάχιστη απόσταση των κτιρίων από τα όρια του οικο¬ 
πέδου: δεκαπέντε (15) μέτρα. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 13 Ιουνίου 1995 

0 ΥΠΟΥΡΓΟΣ 

ΚΩΣΤΑΣ ΛΑΛ1ΩΤΗΣ 




